Jy moet aan die bank bewys jy is deur ’n tersiêre instelling met akkreditasie van die Suid-Afrikaanse Kwalifikasieowerheid aanvaar. Studielenings betaal gewoonlik jou rente- en administrasiegeld.
Wanneer jy klaar studeer het, moet jy die oorblywende kapitaalbedrag afbetaal, sê Philani Potwana van FNB Persoonlike Lenings. Dit word gewoonlik gedoen oor ’n tydperk wat in die kontrak uitgestippel word.
As die student nie self tydens sy studie die rente en fooie kan afbetaal nie, kan iemand dit namens hom doen. Dié mens is die borg en hoef nie die student se ouer of voog te wees nie.
As jy jou studie opskop, kan van jou verwag word om die rente en kapitaal dadelik te betaal. Leer en slaag.
Dit kan vir privaat kursusse gebruik word wat dalk nie deur die bank of Nasionale Finansiëlehulpskema vir Studente (NFHSS) erken word nie.
Pasop vir kredietverskaffers wat nie by die Nasionale Kredietreguleerder geregistreer is nie. Wanneer jy by hulle leen, het jy baie min wetlike beskerming teen onregverdige praktyke.
Die skuld en rente hoef nie tydens studie terugbetaal te word nie. Dis gewoonlik eers terugbetaalbaar een jaar nadat die studie voltooi is en die student meer as ’n sekere bedrag per jaar verdien. Dan word dit terugbetaal oor ’n tydperk uitgestippel in jou kontrak.
As jy nie jou vakke slaag nie, kan die lening gestaak word. Jy sal ook die uitstaande bedrag moet terugbetaal.
Dit is steeds ’n lening waarvan die skuld opbou, en jy moet dit so gou moontlik delg. Wanneer jy met betalings agterstallig raak, kan jy ’n negatiewe kredietrekord kry.